Diari Oficial de la Generalitat Valenciana


Sumari del DOGV 8947, del 09-11-2020 (2020/9250)

ACORD de 3 de novembre de 2020, del director general de LABORA Servei Valencià d'Ocupació i Formació, pel qual s'amplia el termini per a la resolució i notificació de les ajudes convocades pel Decret 58/2020, de 8 de maig, d'aprovació de bases reguladores per a la concessió directa d'ajudes a treballadors i treballadores acollits a una reducció de jornada com a conseqüència de la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9250


Data del document
:   03-11-2020

Organisme emissor
:   Labora, Servici Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública

ACORD de 3 de novembre de 2020, del director general de LABORA Servei Valencià d'Ocupació i Formació, pel qual s'amplia el termini per a la resolució i notificació de les ajudes convocades pel Decret 58/2020, de 8 de maig, d'aprovació de bases reguladores per a la concessió directa d'ajudes a treballadors i treballadores acollits a una reducció de jornada com a conseqüència de la Covid-19. [2020/9250]  
  
  
El 14 de març de 2020 es va aprovar el Reial decret 463/2020 que declarava l'estat d'alarma com a conseqüència de l'emergència de salut pública ocasionada per la Covid-19. Aquesta situació va suposar una forta paralització de l'activitat econòmica, per la qual cosa es van adoptar mesures tendents a atenuar la brusca disminució d'ingressos d'alguns agents econòmics.  
El 17 de març de 2020 es va aprovar el Reial Decret llei 8/2020 de mesures urgents extraordinàries per a fer front a l'impacte econòmic i social de la Covid-19 que en l'article 6 va establir el dret de les persones treballadores a una reducció especial de la jornada de treball, en les situacions establides en l'article 37.6 de l'Estatut dels Treballadors, quan concorregueren les circumstàncies extraordinàries descrites en el seu apartat primer, relacionades amb les actuacions necessàries per a evitar la transmissió comunitària de la Covid-19, amb la corresponent disminució de salaris.  
Per a pal·liar aquestes circumstàncies, es va aprovar el Decret llei 3/2020, de 10 d'abril, d'adopció de mesures urgents per a establir ajudes econòmiques a les persones treballadores afectades per un ERTO i als quals han reduït la jornada laboral per conciliació familiar amb motiu de la declaració de l'estat d'alarma per la crisi sanitària provocada per la Covid-19. Aquest decret recull en el capítol segon les mesures de suport econòmic a les persones treballadores per a la conciliació de la vida familiar i laboral, assenyalant que per decret del Consell, s'establirà un règim d'ajudes urgents, per concessió directa.  
  
Mitjançant el Decret 58/2020, de 8 de maig, del Consell, es van aprovar les bases reguladores per a la concessió directa d'ajudes a treballadors i treballadores acollits a una reducció de jornada a conseqüència de la Covid-19, modificat pel Decret 61/2020, de 15 de maig, de modificació de les bases reguladores.  
L'article 11.3 del Decret 58/2020, de 8 de maig, determina que el termini per a resoldre la concessió d'aquestes ajudes serà de sis mesos des de l'endemà de la publicació de les bases reguladores publicades el 13 de maig de 2020. Per tant, atés el còmput de terminis assenyalat en l'article 30.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant Llei 39/2015), el termini màxim per a resoldre finalitza el 13 de novembre de 2020.  
Per part seua, l'article 32 de la Llei 39/2015, habilita l'Administració a concedir d'ofici una ampliació dels terminis establits, sempre que es produïsca abans del venciment del termini de què es tracte.  
Atés que moltes de les sol·licituds presentades han confós les ajudes per a la conciliació amb les ajudes dirigides a les persones afectades pels Expedients de Regulació Temporal d'Ocupació (ERTO), la instrucció dels expedients ha obligat a una intensa labor de sedàs de les sol·licituds i estant aquesta Administració obligada a la comprovació de les dades assenyalades pels sol·licitants en les declaracions responsables presentades, relatives al percentatge i període de reducció de jornada, i que per a aquesta comprovació la Tresoreria General de la Seguretat Social ha hagut de dissenyar un servei ad hoc de cessió de dades per a les Administracions públiques per fitxer que incloga un informe per reducció de jornada per Covid-19, servei que no ha estat disponible fins a finals de setembre.  
Tenint en compte tot el que s'ha dit abans, es fa necessària una ampliació del termini establit per a la resolució i notificació d'aquestes ajudes.  
Per tot el que s'ha exposat i en ús de la facultat que em confereix la disposició final primera del Decret 58/2020, de 8 de maig, d'aprovació de bases reguladores per a la concessió directa d'ajudes a treballadors i treballadores acollits a una reducció de jornada a conseqüència de la Covid-19, en relació amb el que disposa l'article 32 de la Llei 39/2015,  
  
  
ACORDE  
  
Primer  
Ampliar el termini per a resoldre i notificar la concessió directa d'ajudes a treballadors i treballadores acollits a una reducció de jornada a conseqüència de la Covid-19, convocades mitjançant el Decret 58/2020, de 8 de maig, del Consell, per un termini de tres mesos, i així el nou termini màxim per a resoldre i notificar la concessió de les ajudes serà el 13 de febrer de 2021.  
  
Segon  
El present acord entrarà en vigor l'endemà de la seua publicació en el Diari Oficial de la Generalitat Valenciana.  
  
Contra el present acte no es pot interposar cap recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de novembre de 2020.- El director general de LABORA Servei Valencià d'Ocupació i Formació: Enric Nomdedéu i Biosca.